Παναγιώτης Μανέτας

Ο Παναγιώτης Μανέτας (1837 - 20 Ιανουαρίου 1908) ήταν Έλληνας πολιτικός.
Βιογραφία
Γεννήθηκε στην Τρίπολη και ήταν γιος του πολιτικού Κωνσταντίνου Μανέτα. Σπούδασε νομικά, ιδιώτευσε ως δικηγόρος και ασχολήθηκε με την πολιτική εκλεγόμενος βουλευτής Μαντινείας και Αρκαδίας. Ανήκε στο κόμμα του Χαρίλαου Τρικούπη και του Γεωργίου Θεοτόκη.Βιογραφικό Μανέτα , από την ιστοσελίδα "Αρκάδων Χρόνοι" Στην κυβέρνηση Χαριλάου Τρικούπη διετέλεσε υπουργός Εκκλησιαστικών και Δημοσίας Εκπαιδεύσεως την περίοδο 1886 - 1889, ενώ το 1880 διετέλεσε νομάρχης Αττικής.Εγκυκλοπαίδεια Παπυρος Λαρους Μπριταννικα, Αθήνα, τόμος 40, σελ. 198

Απεβίωσε από πνευμονία στην Κόρινθο σε ηλικία 71 ετών, και κηδεύτηκε στις 21 Ιανουαρίου 1908εφ. Σκριπ, φύλλο 21/1/1908, σελ. 5.. Ήταν παντρεμένος με τη Ζωίτσα Κολοκοτρώνη, κόρη του Γενναίου Κολοκοτρώνη, και είχε αποκτήσει τέσσερα παιδιά: τον Ιωάννη, πολιτικό και υπουργό, τον Κωνσταντίνο, στρατιωτικό & υπουργό, τον Θεόδωρο, στρατιωτικό & υπουργό, και τη Φωτεινή.

Πηγές

Κατηγορία:Βουλευτές Αρκαδίας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Βουλευτές Μαντινείας